Foto: AFP Tennis bo‘yicha O‘zbekiston terma jamoasi Devis Kubogi Jahon guruhi yo‘llanmasi uchun Buyuk Britaniya terma jamoasi bilan bellashadigan bo‘ldi. Pley-off o‘yinlarining London shahrida o‘tkazilgan qur’asi natijasi shunday bo‘ldi. Avvalroq, o‘zbekistonlik tennischilar Pokistonni 4:1 hisobida yengib, jahon guruhining pley-off bosqichiga chiqishgandi. Buyuk Britaniya - O‘zbekiston bahslari 14-16 sentabr kunlari Londonda o‘tkaziladi. 14 sentabr kungi match mahalliy vaqt bilan soat 12:00da, 15 sentabr kungi match mahalliy vaqt bilan soat 13:00da, 16 sentabr kungi match mahalliy vaqt bilan soat 11:00da boshlanadi.